**B I L J E Š K E**

za javnu objavu

UZ FINANCIJSKE IZVJEŠTAJE

ZA 01.01. – 31.12.2014. GODINE

SADRŽAJ:

1. UVOD
   1. OSNOVE ZA SASTAVLJANJE FINANCIJSKIH IZVJEŠTAJA
   2. ZNAČAJNE RAČUNOVODSTVENE POLITIKE
   3. POLITIKA ISKAZIVANJA IMOVINE
   4. POLITIKA ISKAZIVANJA PLAĆENIH TROŠKOVA BUDUĆEG RAZDOBLJA I OBRAČUNATIH PRIHODA
   5. POLITIKA ISKAZIVANJA OBVEZA
   6. REZERVIRANJA
   7. ODGOĐENO PLAĆANJE TROŠKOVA I PRIHOD BUDUĆEG RAZDOBLJA
2. BILJEŠKE UZ POZICIJE BILANCE

2.1. DUGOTRAJNA IMOVINA

2.2. KRATKOTRAJNA IMOVINA

2.3. PLAĆENI TROŠKOVI BUDUĆEG RAZDOBLJA

2.4. IZVANBILANČNI ZAPISI

2.5. KAPITAL I REZERVE

2.6. KRATKOROČNE OBVEZE

2.7. ODGOĐENO PLAĆANJE TROŠKOVA I PRIHOD BUDUĆEG RAZDOBLJA

1. BILJEŠKE UZ POZICIJE RAČUNA DOBITI I GUBITKA
   1. POSLOVNI PRIHODI
   2. POSLOVNI RASHODI
   3. FINANCIJSKI PRIHODI
   4. FINANCIJSKI RASHODI
   5. IZVANREDNI PRIHODI
   6. DOBIT RAZDOBLJA
   7. POREZ NA DOBIT
2. SPOROVI I POTENCIJALNE OBVEZE
3. DOGAĐAJI POSLIJE BILANCE

**1. UVOD**

Tvrtka Odvodnja Samobor društvo s ograničenom odgovornošću za odvodnju i pročišćavanje otpadnih voda, MBS: 080884061, nastala je postupku odvajanja (od Komunalca d.o.o. OIB: 17055681355) s osnivanjem, te je Rješenjem Trgovačkog suda u Zagrebu broj Tt-13/27804-2 upisana u sudski registar dana 04. prosinca 2013. godine.

Skraćeni naziv tvrtke je ODVODNJA SAMOBOR d.o.o.

OIB: 87815496618, MB: 04144724

Osnivač Društva je Grad Samobor, Samobor, Trg kralja Tomislava 5, OIB: 33544271925.

Sjedište Društva nalazi se u Ulici 151. samoborske brigade HV br. 1 u Samoboru.

Organi upravljanja su Direktor, Nadzorni odbor i Skupština Društva.

Društvo zastupa gosp. Krešimir Jelić – direktor Društva, pojedinačno i samostalno.

# 1.1. OSNOVE ZA SASTAVLJANJE FINANCIJSKIH IZVJEŠTAJA

Financijski izvještaji za 01.01. - 31.12.2014. godine sastavljeni su sukladno Hrvatskim standardima financijskog izvještavanja, koje je objavio Odbor za standarde financijskog izvještavanja u Narodnim novinama 30/08 - 140/11 propisanim kao okvirom financijskog izvještavanja temeljem odredbi Zakona o računovodstvu.

Detaljna objašnjenja priznavanja pojedinačnih pozicija dana su u sklopu svake pojedinačne pozicije.

# 1.2. ZNAČAJNE RAČUNOVODSTVENE POLITIKE

Računovodstvene politike dane u nastavku, primjenjivane su dosljedno za sva razdoblja prezentirana u ovim financijskim izvještajima i sukladne su Hrvatskim standardima financijskog izvještavanja i Zakonom o računovodstvu.

U nastavku prikazujemo osnovne odrednice primjenjenih računovodstvenih politika.

**1.3. Politika iskazivanja imovine**

**a) Nematerijalna i materijalna imovina**

Materijalna imovina iskazuje se u poslovnim knjigama po trošku nabave sukladno točki 6.3. HSFI-a 6.

Nabavnu vrijednost čine svi izdaci nabave i dovođenja materijalne imovine u radno stanje za namjeravanu uporabu.

Materijalnu imovinu čini oprema pribavljena za trajnu uporabu, čiji je korisni vijek trajanja duži od jedne godine.

Neuporabljivi predmeti materijalne imovine za koje se ne očekuju koristi stavljaju se van uporabe ili se obavlja prodaja, isključuju se iz bilance zajedno sa pripadajućom akumuliranom amortizacijom. Bilo koja zarada ili gubitak nastao pri prestanku priznavanja imovine iskazuje se u računu dobiti i gubitka u godini prestanka priznavanja u neto iznosu (razlika između prodajne i neotpisane vrijednosti).

**b) Amortizacija**

Amortizacija se obračunava za svako sredstvo dugotrajne imovine pojedinačno na njegovu nabavnu vrijednost. Za nabavljenu imovinu ranijih godina amortizacija se obračunava na nabavnu vrijednost utvrđenu krajem prethodne godine, a za nabavljenu u tijeku godine počevši od slijedećeg mjeseca na nabavnu vrijednost primjenom linearne metode po stopama koje se priznaju kao porezni rashod. Nematerijalna imovina amortizira se u razdoblju u kojem se od nje očekuju koristi, a ne duže od 5 godina.

Materijalna imovina amortizira se sukladno osnovnom cilju omogućavanja pravilne podjele troška kapitalizacije na vrijeme na koje ona pridonosi stvaranju prihoda.

Obveza obračuna amortizacije traje dok se materijalna i nematerijalna imovina u cjelosti ne otpiše.

**c) Politika iskazivanja potraživanja**

Kao kratkotrajna potraživanja iskazuju se potraživanja od kupaca koja obuhvaćaju sva potraživanja za prodane proizvode i obavljene usluge, potraživanja za dane predujmove i ostala kratkotrajna potraživanja koja nisu proizašla iz redovitih aktivnosti Društva.

Usklađenje vrijednosti potraživanja na teret rashoda poslovanja obavlja se za sva potraživanja i ostala potraživanja za koja se došlo do saznanja da potraživanje nije u roku naplaćeno ili da su nastale okolnosti djelomičnog umanjenja potraživanja sukladno Zakonu o porezu na dobit, a za koja je ranije iskazan poslovni prihod. Odluku o vrijednosnom usklađenju ili otpisu potraživannja donosi direktor Društva.

**1.4. Politika iskazivanja plaćenih troškova budućeg razdoblja i obračunatih prihoda**

Unaprijed plaćeni troškovi priznaju se kao imovina u razdoblju kada su plaćena, a odnose se na buduća razdoblja. Nedospjela naplata prihoda priznaje se kao imovina i prihod kada se odnosi na prihod razdoblja, a još nisu zadovoljeni kriteriji za fakturiranje na temelju uredne isprave o obavljenoj usluzi.

**1.5. Politika iskazivanja obveza**

Kao kratkoročne obveze iskazuju se obveze nastale stjecanjem dobara i korištenjem usluga za koje se vrši isplata, zakonom propisane obveze za poreze i doprinose i ostala zakonska davanja, obveze prema zaposlenima i druge kratkoročne obveze nastale u razdoblju poslovanja.

Unaprijed plaćene isporuke dobara i usluga od strane kupca na dan bilance iskazuju se kao dio kratkoročnih obveza.

Kao dugoročne obveze iskazuju se obveze čiji je rok plaćanja duži od godinu dana.

Obveze iskazane u inozemnim sredstvima plaćanja uz deviznu klauzulu iskazuju se u kunama po srednjem tečaju Hrvatske narodne banke.

**1.6. Rezerviranja**

Rezerviranje se priznaje kada Društvo ima sadašnju obvezu kao rezultat prošlog događaja i procjenjuje da će podmirenje obveze zahtijevati odljev sredstava. Rezerviranja se odnose na popravke u jamstvenom roku, započete sudske sporove i otpremnine djelatnika temeljem odluke Uprave.

**1.7. Odgođeno plaćanje troškova i prihod budućeg razdoblja**

Odgođeno plaćanje troškova priznaje se kao obveza kada se odnosi na troškove nastale u tekućem razdoblju, a za koje nisu ispunjeni uvjeti za fakturiranje.

Prema HSFI – 15 primici, potpore i financiranja dugotrajne imovine iz sredstava proračuna i drugih izvora povećavaju obračunate prihode (odgođeno priznavanje prihoda kroz amortizacijski vijek trajanja sredstva) u visini sredstava primljenih za nabavu dugotrajne imovine. Prihodi razdoblja odobravaju se u visini obračunate godišnje amortizacije i u cijelosti se priznaju do kraja amortizacijskog vijeka.

Prihodi budućeg razdoblja koji se iskazuje u bilanci kao dio kratkoročnih obveza obuhvaćaju:

* odgođene prihode za investicije u tijeku i aktiviranu imovinu za dio koji je financiran sredstvima Hrvatskih voda, Grada Samobora i drugih - bespovratno primljenih sredstava.

# 2. BILJEŠKE UZ POZICIJE BILANCE

# 2.1. DUGOTRAJNA IMOVINA

# Kao dugotrajna imovina u bilanci je iskazano slijedeće:

31.12.2013. 31.12.2014. Index 14/13

- Građevinski objekti 54.716.903 56.037.319 102,41

- Postrojenja i oprema 4.286 174.517 4072

- Transportna imovina - 398.955 -

- Materijalna imovina u pripremi 13.221.858 12.983.456 98,20

Ukupno: 67.943.047 69.594.247 102,43

**Promjene na materijalnoj imovini u 2014. godini bile su:**

R.b. Opis Građev. Postrojenje Transportna Imovina u Ukupno

objekti i oprema imovina pripremi

I. NABAVNA VRIJEDNOST

1. Stanje 01.01.2014. 79.288.563 144.346 2.345.668 13.221.885 95.000.435
2. Povećanje – nabava 3.219.529 194.580 504.389 2.981.127 6.899.625
3. Smanjenje - rashod 63.821 460.417 3.219.529 3.743.767

Stanje 31.12.2014. 82.508.092 275.105 2.389.640 12.983.456 98.156.293

II. ISPRAVAK VRIJEDNOSTI

1. Stanje 01.01.2014. 24.571.660 140.060 2.345.668 27.057.388
2. Amortizacija za 2014. g. 1.899.113 23.569 105.434 2.028.116
3. I.V.rashodovane imovine 63.041 460.417 523.458

Stanje 31.12.2014. 26.470.773 100.588 1.990.685 28.562.046

III. SADAŠNJA VRIJEDNOST 56.037.319 174.517 398.955 12.983.456 69.594.247

**2.1.1. Građevinski objekti**

U građevinske objekte ubrojeni su svi kanali za odvodnju sagrađeni na području Grada Samobora. U 2014. godini aktivirano je izgrađenih kanala u iznosu od 3.219.529 kuna, a prenesene su u upotrebu zaključno do 31.12.2014.g. te zgrada Pročistaća otpadnih voda.

Nabavna vrijednost svih kanalizacija iznosi 82.508.092 kuna, dok akumulirana amortizacija iznosi 26.470.773 kuna.

Od ukupne vrijednosti građevinskih objekata od 82.508.092 kune, na vrijednost Pročistača otpadnih voda odnosi se iznos 2.581.162 kune i u cijelosti je amortiziran.

Amortizacija građevinskih objekata obračunavana je linearnom metodom u visini 2,5% nabavne vrijednosti.

**2.1.2. Postrojenja i oprema**

U toku 2014. godine nabavljeno je opreme prema specifikaciji prikazanoj u tableli:

* Aparat za varenje 2.999
* Vibronabijač 14.200
* Oprema za uređenje poslovnog prostora 107.981
* Računalna oprema sa pisačima 62.040
* Klima uređaj 7.360
* Ukupno: 194.580

Knjigovodstvena neto vrijednost preuzete opreme od Komunalca d.o.o. Samobor na dan 31.12.2013. g. iznosila je 4.286 kuna (144.346 kuna minus amortizirano 140.060 kuna), od čega je rashodovano i isknjiženo u toku godine 63.821 kuna zbog dotrajalosti i koje je u cjelosti amortizirano.

**2.1.3. Transportna imovina**

U toku 2014. godine nabavljena su vozila prema prikazu u tableli:

* Teretno vozilo Fiat Dukato ZG 3906 FJ 158.790
* Teretno vozilo Ford Ranger ZG 4750 FI 162.369
* Teretno vozilo Iveco Dally ZG 4856 EC 183.230
* Ukupno: 504.389

Zbog dotrajalosti prodana su dva vozila nabavne vrijednosti 460.417 kuna, u cijelosti amortizirana, a nabavljena su dva nova vozila vrijednosti 321.159 kuna i rabljeno vozilo dobiveno od Komunalca d.o.o.

Ukupna vrijednost Transportne imovine na dan 31.12.2014. godine iznosi 2.389.640 kune i amortizirana su u ukupnom iznosu 1.990.685 kuna, dakle, neamortizirano je 398.955 kuna.

**2.1.4. Materijalna imovina u pripremi - investicije u tijeku**

Investicije u tijeku iskazane u bilanci iznose:

31.12.2013. 31.12.2014.

1. Odvodnja i pročišćavanje otpadnih voda grada Samobora I etapa 11.080.999 11.120.179
2. Odvodnja oborinski voda Hrastina-Farkaševec- Domaslovec 164.250 164.250
3. Odvodnja Ulice grada Wirgesa, Sv.Helene i Ulice P.Štoosa 59.257 59.257
4. Kanalizacijska mreža naselja Jelenščak 123.410 123.410
5. Kolektor od Bobovice do Ulice hrvatskih branitelja 49.000 49.000
6. Rasteretni kanal Perkovčeva-Mlinska –potok Gradna 35.000 35.000
7. Fekalna kanalizacija u Hrastini: Branimirova, Zvonimirova i Mihovilova 216.484 -
8. Produžetak kanalizacije u naselju Gradna 37.000 -
9. Fekalna kanalizacijska mreža u naselju Vrhovčak 57.997 57.997
10. Oborinska odvodnja dijela naselja Hrastina i Domaslovec 165.672 165.672
11. Oborinska odvodnja u Molvicama - Požgajeva ulica 32.496 -
12. Oborinska odvodnja u Konščici - Ulica Fabeki 60.777 -
13. Oborinska odvodnja u Grdanjcima - Kostanjevac Podvrški 116.613 -
14. Oborinska odvodnja u Bukovju 18.000 -
15. Fekalna kanalizacija naselja Mala i Velika Rakovica i Kladje 277.150 277.150
16. Kanalizacija u ulici Trkeši u Bregani 42.000 42.000
17. Investicijska studija izgradnje novog prečistaća 175.870 175.870
18. Glavni odvodni kanal sustava odvodnje Grada Samobora 509.880 509.880
19. Oborinska odvodnja u dijelu Mirnovečke i Prigorske u M.Rakovici - 18.000
20. Mješovita kanalizacija u Ulici I.Hoića u Samoboru - 19.000
21. Javna fekalna kanalizacija i crpna stanica Mala Jazbina - 59.500
22. Javna fekalna kanalizacija i crpna stanica Vrbovec i Medsave - 22.120
23. Javna fekalna kanalizacija u terezinoj ulici u Hrastini - 3.370
24. Mješovita kanalizacija u odvojku Zaprešićke ulice - 9.720
25. Izmještanje i rekonstrukcija Južnog kolektora grada Samobora - 72.080

Ukupno: 13.221.858 12.983.456

## 2.2. KRATKOTRAJNA IMOVINA

Kratkotrajna imovina se sastoji od Zaliha, Potraživanja te Novca u banci i blagajni. U Bilanci je iskazana sljedeća kratkotrajna imovina:

31.12.2013. 31.12.2014. Index 14/13

* Zalihe 0 0 -
* Potraživanje 2.510.445 2.642.340 105
* Novac u banci i blagajni 0 449.735 -

Ukupno: 2.510.445 3.092.075 123

# 2.2.1. Zalihe

Zalihe su iskazane sukladno primjenjenoj računovodstvenoj politici i sastoje se od sljedećih pozicija:

1. Sitni inventar u upotrebi 88.603
2. Auto-gume u upotrebi 56.172
3. Zaštitna odjeća u upotrebi 7.100
4. Ispravak vrijednosti sitnog inventara -151.875

Ukupno: 0

### 2.2.2. Potraživanja od kupaca

31.12.2013. 31.12.2014. Index

* Potraživanja od VIO za održavanje odvodnje 349.494 1.200.056 343,4
* Potraživanja za uslugu fekalca - 40.835 -
* Potraživanja za priključke - 51.286 -
* Potraživanje za održavanje slivnika - 80.024 -
* Potraživanje za ostale usluge - 11.109 -
* Potraživanja s naslova naknade za razvoj 2.160.951 1.145.064 53

Ukupno kupci 2.510.445 2.528.374 100,8

Potraživanja od kupaca odnose se na potraživanja od Vodoopskrbe i odvodnje d.o.o. Zagreb za fakturirane usluge odvodnje u iznosu od 1.200.056 kuna, potraživanja za usluge fekalca, priključke, održavanje slivnika i ostale usluge u ukupnom iznosu od 183.254 kune i potraživanja za fakturiranu naknadu za razvoj od Vodoopskrbe i odvodnje d.o.o. Zagreb u iznosu od 504.069 kuna i Komunalca d.o.o. u iznosu od 640.995 kuna.

### 2.2.3. Potraživanja od države i drugih institucija

Potraživanja od države i drugih institucija je zapravo potraživanje na dan 31.12.2014. godine za razliku većeg pretporeza od obaveze u iznosu od 76.299 kuna.

### 2.2.4. Ostala potraživanja

Ostala potraživanja su potraživanje po zahtjevu za sufinanciranje projektne dokumentacije za EU projekt od Hrvatskih voda 35.262 kuna te potraživanje od HZZO za naknadu za bolovanje 2.405 kuna.

### 2.2.5. Novac u banci i blagajni

Novac na računu i blagajni iskazuje se u nominalnoj vrijednosti u kunama.

Na dan 31.12.2014. godine na žiro-računu Odvodnje Samobor d.o.o. bilo je 449.620 kuna, a u blagajni 115 kuna, ukupno je bilo novčanih sredstava 449.735 kuna.

### 2.3. PLAĆENI TROŠKOVI BUDUĆEG RAZDOBLJA

Na ovoj poziciji iskazana je pretplata za časopis Financije, pravo i porezi TEB-u za 2015. godinu u iznosu 1.085 kuna bez PDV-a, te unaprijed plaćene premije osiguranja vozila u iznosu 13.955 kuna.

**2.4. IZVANBILANČNI ZAPISI**

U izvanbilančne zapise knjižena je Oprema poslovnog prostora u zakupu – tuđa sredstva u vrijednosti 19.810 kuna. Bjanco zadužnice za dobro izvršenje Ugovora primljene su od VM gradnje na 100.000 kuna i od Sken-monta na 50.000 kuna.

# 2.5. KAPITAL I REZERVE

Stanje temeljnog kapitala na dan 31.12.2014. godine iznosi 1.550.000 kuna. Temeljni kapital je Rješenjem broj Tt-13/27804-2 upisan u Sudski registar Trgovačkog suda u Zagrebu.

Kapital društva povećan je za ostvarenu dobit od 13.229 kuna

### 2.6. KRATKOROČNE OBVEZE

Kratkoročne obveze se iskazuju u poslovnim knjigama u vrijednosti nastale poslovne promjene dokazane urednom ispravom i ugovorom o stvaranju obveze.

Kao kratkoročne obveze u bilanci su iskazane:

* Obveze prema dobavljačima 518.297
* Obveze prema zaposlenicima 270.301
* Obveze za poreze i doprinose i sl. 9.185
* Ostale kratkoročne obveze 423.585

Ukupno: 1.221.368

### 2.6.1. Obaveze prema dobavljačima

Kao obaveza prema dobavljačima su fakture dobavljača za isporuke do 31.12.2014. godine, a iste dospijevaju u 2015. godini, u iznosu 517.839 kuna i obveze za nefakturirane isporuke u iznosu 458 kuna.

### 2.6.2. Obaveze prema zaposlenicima

Obaveza prema zaposlenicima je zapravo obračunata plaća za prosinac 2014. godine, čije je dospijeće u siječnju 2015. godine. Plaća je regulirana internim aktom i važećim propisima Republike Hrvatske za obračunati porez i doprinose iz i na plaću, te za prosinac iznosi:

* Neto plaća 163.056
* Ostala materijalna prava radnika (prijevoz na posao i sl.) 11.402
* Doprinosi iz plaća 56.177
* Doprinosi na plaću 39.666

Ukupno: 270.301

### 2.6.3. Ostale kratkoročne obaveze

Kao ostala kratkoročna obaveza knjižena je fakturirana, a nenaplaćena Naknada za razvoj odvodnje u iznosu 423.585 kuna. U odnosu na 2013. g. to je porast od 21%. Fakturiranje ove naknade vrši Vodoopskrba i odvodnja d.o.o. Zagreb, a naplaćena se koristi za izgradnju kanalizacijske infrastrukture na području Grada Samobora.

# 2.7. ODGOĐENO PLAĆANJE TROŠKOVA I PRIHODI BUDUĆEG RAZDOBLJA

Prema HSFI – 15 primici, potpore i financiranja dugotrajne imovine iz sredstava proračuna i drugih izvora povećavaju obračunate prihode (odgođeno priznavanje prihoda kroz amortizacijski vijek trajanja sredstva) u visini sredstava primljenih za nabavu dugotrajne imovine. Prihodi razdoblja odobravaju se u visini obračunate godišnje amortizacije i u cijelosti se priznaju do kraja amortizacijskog vijeka.

Odgođeno plaćanje troškova i prihod budućeg razdoblja iskazan u bilanci na dan 31.12.2014. godine odnosi se na:

31.12.2013. 31.12.2014. Index

* Neutrošena Naknada za razvoj odvodnje 1.826.112 2.273.322 124
* Odgođeno priznavanje prihoda investicija u tijeku 13.215.989 12.901.588 98
* Odgođeno priznavanje prihoda kanalizacija u upotrebi 53.511.897 54.738.086 102
* Odgođeno priznavanje prihoda investicija u tijeku 13.215.989 12.901.588 98
* Obračunani troškovi za koje nije primljena faktura - 3.769 -

Ukupno: 68.553.998 69.916.765 102

U 2014. godini naplaćeno je naknade za razvoj u iznosu od 1.037.740 kuna, a namjenski utrošeno u iznosu od 590.531 kunu, odnosno neutrošen iznos naknade za razvoj na dan 31.12.2014. godine je 2.273.322 kune.

Odgođeno priznavanje prihoda - kanalizacija u upotrebi odnose se na kanalizaciju financiranu sredstvima drugih. U 2014. godini odgođeno priznavanje prihoda povećano je za aktivirane investicije za 3.074.484 kune i smanjeno za obračunatu amortizaciju za 1.848.296 kuna za koji iznos su povećani prihodi razdoblja sukladno računovodstvenoj politici.

# 3. BILJEŠKE UZ POZICIJE RAČUNA DOBITI I GUBITKA

# 3.1. POSLOVNI PRIHODI

Prema računovodstvenim politikama, prihodi predstavljaju povećanje ekonomske koristi tijekom obračunskog razdoblja. Prihodi se priznaju danom isporuka roba ili usluga, te izdavanjem računa. U razdoblju 01.01. – 31.12.2014. godine ostvareno je ukupno 7.987.878 kuna poslovnog prihoda.

**3.1.1. Prihod od prodaje**

Prihodi od prodaje ostvareni su od isporuke usluga iz registrirane djelatnosti: održavanje javnje odvodnje, usluga pražnjenja septičkih jama u iznosu 256.519 kuna, izrade priključaka na javnu odvodnju u iznosu 399.519 kuna i održavanje slivnika u iznosu 657.005 kuna koji tereti Proračun Grada Samobora.

Najznačajniji prihod je prihod od održavanja javne odvodnje. Održavanje se plaća prema cjeniku poduzeća i kubnom metru potrošene vode. Fakturiranje i naplata ove usluge obavlja trgovačko društvo Vodoopskrba i odvodnja d.o.o. Zagreb. U 2014. godini ukupno je fakturirano 2.895.810 kuna.

Prihodi od usluga iskopa, utovara, prijevoza ostvaren je u prijelaznom razdoblju izdvajanja iz Komunalca i iznosi 165.301 kuna.

**3.1.2. Ostali poslovni prihodi**

Ostali poslovni prihodi su prihodi od refundacija troškova u iznosu 28.454 kuna, prihodi od državnih potporakoji supovezani s primljenim sredstvima dugotrajne imovine od Grada Samobora i Hrvatskih voda, koja se amortiziraju i raspoređuju u prihod u razdoblju i omjerima u kojima se tereti amortizacija na ta sredstva i to u iznosu 1.848.296 kuna i prihod od primljenog vozila od Komunalca d.o.o. koji nije obuhvaćen Planom podjele u iznosu 125.207 kuna.

Ostali poslovni prihodi iskazani u iznosu od 1.611.767 kuna odnose se na prihode s osnove uporabe vlastitih sredstava u izgradnji dugotrajne imovine, a obračunatim u internim obračunima – privremenim i okončanim situacijama bez internih dobitaka. Građevinski objekti – kanali za odvodnju preneseni su u upotrebu i povećavaju vrijednost imovine.

# 3.2. POSLOVNI RASHODI

Rashodi predstavljaju smanjenje ekonomske koristi kroz obračunsko razdoblje u obliku odljeva ili stvaranja obaveza.

**3.2.1. Materijalni troškovi**

Materijalni troškovi sadrže slijedeće troškove:

* Troškovi sirovina i materijala 714.681
* Troškovi administracije i uprave 35.489
* Troškovi sitnog inventara, zaštitne odjeće i autoguma 32.995
* Potrošena energija 295.728

Ukupno: 1.078.893

**3.2.2. Troškovi osoblja**

Ukupni troškovi osoblja za 29 zaposlenih na bazi sati rada iznose 3.122.577 kuna, a sadrže neto plaće u iznosu 1.920.671 kuna te poreze i doprinose iz plaće i na plaću u iznosu 1.201.906 kuna.

**3.2.3. Amortizacija**

Trošak amortizacije obračunat je primjenom linearne metode za svako sredstvo pojedinačno u korisnom vijeku trajanja te za razdoblje 01.01.-31.12.2014. godine iznosi 1.970.093 kunu. Od ukupne amortizacije iznos od 1.848.296 kuna odnosi se na amortizaciju obračunanu za materijalnu imovinu financiranu bespovratno primljenim sredstvima sukladno HSFI 15.

**3.2.4. Ostali troškovi**

U ostale troškove poslovanja uračunati su nematerijalni troškovi poslovanja od 101.597 kuna, troškovi prava korištenja 18.210 kuna, članarine, naknade nadzornom odboru, nadoknade troškova, darovi i potpore u iznosu 345.420 kuna.

**3.2.5. Ostali poslovni rashodi**

Ostali poslovni rashodi podrazumijevaju izravne otpise od kupaca, donacije za milodare i darove, neamortiziranu vrijednost rashodovane imovine i iznose 10.556 kuna.

# 3.3. FINANCIJSKI PRIHODI

**3.3.1. Prihodi od kamata**

Prihodi od kamata su redovite kamate na depozit kod Hypo-Alpe-Adria Banke. Za 2014. godinu iznose 500 kuna.

# 3.4. FINANCIJSKI RASHODI

**3.4.1. Rashodi od kamata**

Rashodi od kamata su obračunate zatezne kamate zbog zakašnjenja u roku plaćanja i iznose 15 kuna.

# 3.5. IZVANREDNI PRIHODI

Izvanredni prihodi su prihodi od prodaje dugotrajne materijalne imovine. Prodana se dva vozila za iznos od 12.000 kuna.

# 3.6. Dobit razdoblja

2013.g. 2014.g.

Poslovni prihodi - 7.987.878

Poslovni rashodi - 7.980.069

Dobit iz poslovnih aktivnosti - 7.809

Financijski prihodi - 500

Financijski rashodi - 15

Dobit iz financijskih aktivnosti - 485

Izvanredni – ostali prihodi - 12.000

Izvanredni – ostali rashodi - 0

Dobit iz izvanrednih aktivnosti - 12.000

Dobit tekuće godine - 20.294

Za razdoblje 01.01. – 31.12.2014. godine ostvarena je dobit prije oporezivanja iz svih aktivnosti društva u iznosu od 20.294 kune.

# 3.7. POREZ NA DOBIT

U poreznoj bilanci računovodstvena dobit uvećana je za 70% troškova reprezentacije za iznos od 26.957 kuna i umanjena za 80% troškova općeg obrazovanja djelatnika od 11.926 kuna i ostvarena oporeziva osnovica na koju je obračunat porez na dobit od 7.065 kuna.

# 4. SPOROVI I POTENCIJALNE OBVEZE

# Društvo nema sporova koji se vode protiv društva ni u korist društva.

# 5. DOGAĐAJI POSLIJE BILANCE

Od datuma bilance do sastavljanja ovih financijskih izvještaja, upravi Društva nije poznat niti jedan značajan događaj vezan uz poslovanje Društva, a koji se sukladno HSFI-ma trebaju posebno istaknuti u ovim izvještajima.

U Samoboru, 15.06.2015. g.

**Voditelj knjigovodstva: Direktor:**

**Nadica Kos mr.sc. Krešimir Jelić, dipl.ing.građ.**